An fara kera Fensir a Najeriya
Wani kamfani a nan gida Najeriya ya fara kera fensira ta hanyar amfani da tsaffin jaridu .
Ministan kimiyya da fasaha Dr. Ogbonnaya Onu ne ya bayyawa cewar kamfanin zai fara samar da akalla pensira fiye da miliyan biyu a duk shekara wanda ya fi karfin amfani birane da yankuna kadai.
Da yake Magana jiya a Abuja yayin da ya karbi bakuncin gangun wani kamfanin da ke samar da pensira na Bamib ya ce’ mun yaba da yadda kake gudanar da ayyukanka na cigaban kasa.
Ya ce a wata ziyara da suka kai wani kamfanin samar da fensira a jiha Enugu , ‘mun tarar da su suna gudanar da bincike akan fensira, abin takaici ne sakamakon kasar nan bata da wani kamfani da ke samar da fensira a Najeriya .
A da akwai wasu kamfanunuwa da suke sarrafa fensira amma dukkaninsu sun dakushe a yanzu, hakan ce ta sa a matsayina na ministan kimiyya da fasaha na ga dacewar sarrafa shi a Najeriya duba da yadda daliban mu na firamare da ma wasu yan sakandare da ke amfani da fensir.
Minister Onu ya ce a ganinsa fensir ba wani a zo a gani ba, ya kuma zama wajibi a ce Najeriya tana samar da fensiran da take amfani da su.
Ya ce mun basu shekara biyu domin samar da adadin fensiran da ake bukata, yana mai cewa samar da fensiran ya dauki hankali na, domin kuwa duk kayayyakin da ake kera fensiran muna da shi a Najeriya, hakan dai zai samar da ayyukan yi ga matasa
Ministan ya ce kawo yanzu an samu cigaba domin zasu tabbatar da cewar an samar da dukkanin kayayyakin a nan gida Najeriya, tare da cewar tuni gwamnatin Akwa Ibom suka fara kira fensira wanda wannan wani cigaba ne.
Zaben shugaba Buhari ne yasa kungiyar IPOB ta rika cin mutuncin yan kasuwar Arewa.
Abbas Yushau Yusuf
Hadaddiyar kungiyar yan kasuwar arewacin Najeriya tace zuwan shugaban kasa Muhammadu Buhari ne ya saka suka kafa hadaddiyar kungiyar yan kasuwar domin magance matsalolin da ke fuskantar arewacin Najeriya da yan kasuwar su.
Mataimakin shugaban kungiyar yan kasuwa na arewacin Najeriya Jahi Abdullahi ne ya bayyana haka lokacin da yake tattaunawa da filin Barka da Hantsi na Freedom Radio.
Malam Jahi Abdullahi ya kara da cewa dalilin da yasa ake cin mutuncin nasu shugaba Buhari bayan an rantsar da shi a watan Mayun shekarar 2015.
Yace lokacin da shugaban kasa Muhammadu Buhari ya karbi mulki an rika yi musu zargin da babu gaira babu dalili daga ciki har da ambatar su da sunan yan Boko haram da cin mutunci iri iri.
Jahi Abdullahi ya kara da cewa dalilin da yasa kenan suka kafa kungiyar haddaddiyar yan kasuwa ta arewacin na Najeriya inda yace a yanzu lamarin ya riga ya kau.
A sakamakon haka sai da ta kai sun ga Gwamnan jahar Abia Ikpeazu Ikeazu wanda bai ji dadin irin cin zarafin da kungiyar tabbatar da yan kasar Biafra ta IPOB ta rika yi musu ba.
Sun kuma koka da yadda baa baiwa al’ummar arewacin Najeriya damar gudanar da kasuwanci a yanayi mai kyau a yankin kudu maso gabashin Najeriya.
A nasa bangaren shugaban kungiyar ta jahar Kano Isah Haruna yace zasu cigaba da jajircewa domin taimakawa yan kasuwar jahar Kano da arewa gaba daya.
Bankin Unity ya baiwa abokan huldarsa hakuri bisa gobarar da ta tashi a shalkwatarsa
Da safiyar yau Litinin ne gobarar ta tashi a shelkwatar bankin na Unity da ke jihar Lagos kamar yadda rahotonni suka bayyana .
Sanarwar bada hakurin na kunshe ne cikin wata sanarwa da aka wallafa a shafin bankin na twitter.
Sanarwar ta ce, bankin na baiwa al’umma hakuri bisa wannan iftila’i da ya fada ma sa, kuma yana iya kokarin wajen ganin komai ya daidaita.
Tuni dai hukumar kashe gobara ta jihar ta Lagos ta kai daukin gaggawa don kashe wutar, tare da bayyana cewa babu asarar rai sakamakon tashin wutar.